cyanic-selkie/wikianc huggingface dataset:
Köngulóarmaðurinn
Hluti af þessari vinsæld var af því að nú var það unglingur sem var kynntur sem ofurhetja, frekar en að vera hjálparhella, og hann þurfti oftast að takast á við persónulegu vandamál sín ásamt ábyrgðinni að vera ofurhetja. Síðan hann birtist fyrst hafa komið mörg myndasögublöð um hann ásamt teiknimyndum, leiknum sjónvarpsþáttum og sex kvikmyndum.
Uppruni
Peter Benjamin Parker var eitt sinn venjulegur unglingslúði sem bjó hjá frænku sinni og frænda í Queens-hverfi í New York. Peter hafði mikinn áhuga á ljósmyndun og vísindum og hélt sig oft einn. Á vísindasýningu var Peter bitinn af geislavirkri könguló og hlaut brátt hæfleika köngulóa; svo sem að geta klifið veggi með fingurgómunum og köngulóarskynjun. Hann hlaut einnig yfirnáttúrulegt afl og fimi. Hann hannaði seinna tæki til að framleiða köngulóavef og bjó til búning til þess að vinna sem glímukappi og verða sjónvarpsstjarna. Eitt skiptið þegar hann er gestur í sjónvarpsþætti lætur hann þjóf sleppa (hann segir að það sé ekki hans vandamál) en kemst seinna að því að sá sami þjófur skaut frænda hans til bana. Peter, sem þá var kominn með samviskubit, ákveður að gerast sjálfskipaður löggæslumaður.
Hæfleikar og tæki
Eftir köngulóabitið fékk Peter ofurmátt og hæfileika köngulóa. Hann varð einnig miklu fimari, sneggri, hafði meira þol og sterkari. Hann gat klifið veggi og hafði eins konar „köngulóaskynjun“ til að vara hann við hættum. En Peter erfði ekki vefspuna köngulóa og bjó sér „vefdrífur“ sem hann hafði um úlnliðinn og skaut hann vef úr þeim með því að þrýsta á takka í miðjum lófanum með löngutöng og baugfingri. Seinna bjó hann sér til búninginn einkennandi: rauður og blár með vefmynstri um rauða litinn ásamt litlu köngulóarmerki á bringunni og stóru á bakinu. Hann hafði einnig grímu sem þakti andlitið og sá hann út um hálfgegnsæar hvítar linsur. Hann hafði tækjabelti og vefdrífurnar undir búningnum. Þá hefur hann einnig notað eftirtalin tæki: lítil köngulóarlöguð staðsetningartæki, vasaljós, innrautt vasaljós, vefhylki og næturlukt.
Óvinir
Köngulóarmaðurinn hefur þurft að glíma við fjöldann allan af skúrkum með einhvers konar ofurmætti. Óvinirnir eru Græni Púkinn, sem var Norman Osborn og varð geðveikur eftir tilraun til að auka styrkleika sinn og klæddist búningi með púkagríma og flaug um á svifdreka; Dr. Kolkrabbi (e. Dr. Octopus), vísindamaðurinn Dr. Ottó Oktavíus sem er með fjóra vélarma á bakinu; Eðlan (e. The Lizard), sem er kennari Peters og eðlisfræðingurinn Dr. Curt Connors sem stökkbreyttits í risaeðlu; Eitur (e. Venom), sem var blaðamaðurinn Edward Charles Brock sem komst í snertingu við sambýlisveruna sem var fyrst á Köngulóarmanninum; Sandmaðurinn (e. Sandman), sem er glæpamaðurinn Flint Marko sem stökkbreyttist í lifandi sand; Svartálfurinn (e. Hobgoblin), sem var upphaflega tískuhönnuðurinn Roderick Kingsley og líkist Græna Púkanum; Seinni Græni Púkinn (e. The Second Green Goblin), sem var Harry Osborn sem fetar í fótspor föður síns; og Blóðbað (e. Carnage), sem var geðsjúklingurinn og fjöldamorðinginn Kletus Casady og kemst í snertning við afkvæmi Eiturssambýlisveruna.
Teiknimyndirnar og kvikmyndirnar
Fyrsta teiknimyndaserían um Köngulóarmanninn var fyrst sýnd 1967 undir nafninu Spider-Man og lauk 1970. Síðan kom barnaþátturinn The Electric Company - Spidey Super Stories á 8. áratungnum. Árið 1977 voru sýndir leiknir sjónvarpþættir, The Amazing Spider-Man, þar sem Nicolas Hammond lék Lóa en þeir entust ekki lengi. 1978 voru leiknu japönsku þættirnir Spider-Man sýndir aðeins í Japan og lauk 1979. Köngulóarmaðurinn kom svo út í tveimur teiknimyndaseríum 1981 undir nöfnunum Spider-Man (1981-82) og Spider-Man and His Amazing Friends (1981-83). Árið 1994 kom út teiknimyndasería sem bar nafnið Spider-Man: The Animated Series og entist til 1998. Árið 1999 var byrjað að sýna teiknimyndaþættina Spider-Man Unlimited og entist ekki lengi. 2002 var fyrsta leikna kvikmyndin um Köngulóarmanninn frumsýnd þar sem Tobey Maguire lék aðalhlutverkið. Ári síðar voru teiknimyndaþættirnir Spider-Man: The New Animated Series sýndir en þeir byggðust lauslega á kvikmyndinni. Framhaldið af fyrstu myndinni var frumsýnd 2004 og glímdi Köngulóarmaðurinn þar við Dr. Kolkrabba. Þriðja myndin var frumsýnd 4. maí 2007 og barðist hann þar við Sandmanninn, Nýja Púkann og Eitur. Ný teiknimyndasería verður sýnd 2008 undir nafninu The Spectacular Spider-Man. Árið 2012 var myndasyrpan endurræst með myndinni The Amazing Spider-Man með Andrew Garfield sem Köngulóarmaðurinn. Myndin öðlaðist svo framhald 2014 en náði ekki þéna inn nógu mikinn pening og var hætt við þriðju myndina. Næst kom Köngulóarmaðurinn fram í Marvel-kvikmyndaheiminum í Captain America: Civil War árið 2016 þar sem hann var leikinn af Tom Holland. Næsta kvikmyndin kom 2017 undir nafninu Spider-Man: Homecoming aftur leikinn af Holland og svo birtist hann í næstu tveimur Avengers-myndunum 2018 og 2019. Framhaldið af Homecoming væntanlegt 2019.
Paramore
thumb|right|Paramore á tónleikum Paramore er bandarísk pop-/pönkhljómsveit. Hún hefur gefið út plöturnar All We Know Is Falling, Riot!, Brand New Eyes, Paramore.
Meðlimir:
Við Djúpið
Tónlistarhátíðin Við Djúpið var fyrst haldin á Ísafirði og nágrenni 2003. Hún var stofnuð af Guðrúnu Birgisdóttur, flautuleikara, og Pétri Jónassyni, gítarleikara. Hátíðin samanstóð frá upphafi af sumarnámskeiðum fyrir lengra komna tónlistarnemendur og tónleikahaldi. Þungamiðja tónlistarhátíðarinnar var á Ísafirði en tónleikahald var líka í Bolungarvík, Flateyri, Súðavík og víðar. Lengst af var Greipur Gíslason í forsvari hátíðarinnar, fyrst ásamt Tinnu Þorsteinsdóttur, píanóleikara, og síðar Danýju Arnalds, píanóleikara og -kennara, organista og kórstjóra.
Hátíðin og dagskrá hennar vakti mikla athygli um árabil og námskeiðin voru eftirsótt. Rás 1 hljóðritaði marga tónleika hátíðarinnar og sendi einnig út beint.
Fyrstu árin (2003–5)
Það dróg til tíðinda í sögu hátíðarinnar árið 2005 þegar hún var færð framar í júní en áður og þannig vera í samstarfi við Listahátíð í Reykjavík. Fram að því hafði hátíðin verið haldin í kringum sumarsólstöður.
2006–8
Fyrsta ár þeirra við stjórnvölin var hátíðin mjög hefðbundin. Guðrún Birgisdóttir mætti til leiks og kenndi á flautu, Sigrún Hjálmtýsdóttir og Anna Guðný Guðmundsdóttir kenndu söng og Peter Máté kenndi á píanó. Öll komu þau fram á tónlekum á hátíðinni auk Tinnu sjálfrar og tríósins Flís. Með þáttöku þeirra má segja að sleginn hafi verið nýr tónn í skipulagningu hátíðarinnar.
Öðruvísi tónlist og hádegistónleikar 2007
5. tónlistarhátíðin Við Djúpið, 2007, sker sig úr meðal hátíðanna fram að því. Breidd tónlistarinnar er meiri og boðið upp á fjölbreyttari námskeið. Evan Ziporyn frá Bandaríkjunum kenndi Gamelan-tónlist ásamt konu sinni Christine Southworth. Þau stöldruðu svo við í Reykjavík á heimleið og héldu einnig tónleika þar. Davíð Þór Jónsson kenndi spunapíanóleik á vinsælu námskeiði og hélt eftirminnilega tónleika.
Við Djúpið og Háskólasetur Vestfjarða efna sumarið 2007 í fyrsta sinn til hádegistónleikaraðar. Tónleikarnir voru haldnir í nýbyggðu anddyri Grunnskólans á Ísafirði við Aðalstræti. Þar komu fram fyrsta árið Davíð Þór annarsvegar og ATON hinsvegar. Hádegistónleikarnir voru eftir þetta fastur liður í dagskrá hátíðarinnar, allt fram á síðasta ár hennar. Oftast í grunnskólanum en einnig í Ísafjarðarkirkju og árið 2008 alfarið í Bryggjusal Edinborgarhússins.
Á hátíðinni léku og kenndu einnig Erling Blöndal Bengtsson, sellóleikari og píanóleikarinn Vovka Stefán Ashkenazy. Stærri hluti hátíðarinnar fór nú fram í Edinborgarhúsinu á Ísafirði en áður þó svo að Tónlistarskóli Ísafjarðar hafi verið þungamiðjan sem fyrir. Til stóð að danska tónskáldið Simon Steen-Andersen yrði með tónskáldasmiðju á hátíðinni en hann forfallaðist. Íslenski samtímatónlistarhópurinn Aton kom einnig fram.
Í fyrsta sinn sendi Rás 1 beint frá tónleikum á hátíðinni en á þeim komu allir listamenn hennar fram.
Norrænir risar 2008
Tveir norrænir listamenn sóttu hátíðina heim árið 2008. Finnski fiðluleikarinn Pekka Kuusisto lék á opnunartónleikum 17. júní ásamt Simon Crawford-Philips frá Englandi og einn aðalkennari hátíðarinnar það ár var norski píanóleikarinn Håkon Austbø. Ætla má að með komu Evans Ziporyns og Erlings Blöndal Bengtsonar árið áður og þeirra Pekka og Håkons 2008 hafi hátíðin endanlega skipað sér í fremstu röð tónlistarhátíða Íslands.
Auk Austbø kenndu Una Sveinbjarnardóttir á fiðlu og Hanna Dóra Sturludóttir söng. Með Hönnu Dóru var Kurt Kopecky. Að auki kenndi Agnar Már Magnússon á vinæslu spunapíanónámskeiði og fylgdi þannig í fótspor Davíðs Þórs frá árinu áður.
Ný ásýnd
Árið 2007 kvað við nýjan tón í grafísku útliti hátíðarinnar. Aðstandendur Við Djúpið fengu Vinnustofu Atla Hilmarssonar til að gera kynningarefni fyrir hátíðina um sumarið. Gunnar Vilhjálmsson lagði til letur en fleiri hönnuðir á vinnustofunni komu að hönnun efnisins. Þetta samstarf hélt áfram 2008 þegar aðalmynd kynningarefnisins var af bifhárum í innra eyra mannsins. Útlitið tók svo nýja stefnu 2009 þegar Gunnar Vilhjálmsson tók yfir listræna stjórn útlits hátíðarinnar og kynnti til leiks notkun siglingafána sem áttu eftir að verða einkenni tónlistarhátíðarinnar Við Djúpið til enda.
Önnur útgáfa útlitsins, fyrir hátíðina 2010, hlaut aðalverðlaun Félags íslenskra teiknara á verðlaunahátíð þeirra í mars 2011. Heildarútlitið hlaut líka verðlaun í flokknum Mörkun ársins og veggspjald hátíðarinnar verðlaun í veggspjaldaflokk.
Ris og fall (2009–2013)
Blómaskeið tónlistarhátíðarinnar er án efa árin 2007–2012. Dagný Arnalds tók við listrænni stjórn af Tinnu Þorsteinsdóttur eftir hátíðina 2008. Samstarfið við ameríska kammerhópinn ACJW, síðar Declassified / Decoda hafði mikið að segja í gæði dagskrárinnar og samfellu. Þar skipti sköpum aðstoð og áhugi sellóleikarans Sæunnar Þorsteinsdóttur en hún var fastur gestur á hátíðinni frá 2011. Fjárstuðningur bandariskra stjórnvalda með fulltingi sendiráðs þeirra í Reykjavík tryggði það samstarf. Góð dagskrá og áhugaverðir tónleikar auk tónskáldavinnustofunnar gerði hátíðina einnig áhugaverða til upptöku og útsendinga á Rás 1 sem jók orðspor Við Djúpið á Íslandi.
Ný tónskáld
alt=Hljóðfæraleikarar æfa nýtt tónverk á í skólastofu. |thumb|Úr vinnustofu nýrra tónskálda 2011. Ensamble ACJW æfa verk Halldórs Smárasonar undir handleiðslu Daníels Bjarnasonar. Árið 2009 stóð hátíðin í fyrsta sinn, í samstarfi við Rás 1 og Kammarsveitina Ísafold fyrir tónskáldakeppni og vinnustofu. Þremur tónskáldum var boðið að semja stutt hljómsveitarverk fyrir kammersveitina og fá það flutt á hátíðinni. Samhliða æfingum bauðst tónskáldinum að vinna náið með hljóðfæraleikurum Ísafoldar, hljómsveitarstjóranum Daníel Bjarnasyni og leiðbeinanda vinnustofunnar, tónskáldinu Bent Sørensen. Árið eftir stóð þremur tónskáldum til boða að semja verk fyrir blásarakvintett skipuðum hljóðfæraleikurum úr Nordic Chamber Soloists. Daníel Bjarnason tók þá við handleiðslu vinnustofunnar og gerði árin á eftir. 2011 hófst samstarf við hljóðfærahóp tengdum Carnegie Hall í Bandaríkjunum sem hélt áfram árin á eftir (fyrst Ensamble ACJW, næst The Declassified og svo Decoda).
Eyrarrósin
Tónlistarhátíðin Við Djúpið var tilnefnd til Eyrarrósarinnar 2012 sem framúrskarandi menningarverkefni á landsbyggðinni. Fulltrúar hátíðarinnar voru viðstödd afhendingu viðurkenningarinnar á Bessastöðum í febrúar 2012. Safnasafnið á Svalbarðsströnd hlaut Eyrarrósina það ár. Skjal til staðfestingar tilnefningunni hangir í Tónlistarskóla Ísafjarðar við Austurveg á Ísafirði.
Vegleg afmælishátíð 2012
10. árlega tónlistarhátíðin Við Djúpið fór fram 19.–24. júní 2012. Segja má að á afmælishátíðinni allir þættir hátíðarinnar, nýir og þeir sem höfðu verið hornsteinar frá upphafi, náð einhverskonar hápunkti. Glæsilegt námskeiðshald með fjölda nemenda, framúrskarandi tónleikum, hádegistónleikum, síðkvöldstónleikaröð og tónskáldastofu. Erlendir og innlendir listamenn og fjöldi áheyrenda. Aðalkennararnir voru bandaríski fiðluleikarinnar Jorja Fleezanis, flautuleikarinn Stefán Ragnar Höskuldsson og góðvinur hátíðarinnar Vovka Ashkenazy kenndi á píanó. Daníel Bjarnason leiddi tónskáldastofu með kvintett úr The Declassified / Decoda og ný síðkvöldstónleikaröð, Söngvaskáldin, hóf göngu sína á Húsinu við Hafnarstræti á Ísafirði.
Aukin velgengni og athygli virtist ekki gera auðveldara að afla fjár fyrir hátíðina. Engin leið var að gera samninga til lengri tíma en árs í senn og náðu endar því ekki saman, þrátt fyrir aukningu í aðsókn.
Síðasta árlega hátíðin 2013
Dagana 19.– 23. júní 2013 fór síðasta árlega tónlistarhátíðin Við Djúpið fram á Ísafirði. Þá hafði Dagný Arnalds sagt skilið við aðstendandateymið og Greipur Gíslason einn eftir. Fáir nemendur sóttu hátíðina en framboð sumarnámskeiða hafði aukist á Íslandi, meðal annars í Reykjavík, sem dróg úr aðsókninni. Hátíðin var þó frambærileg með tónskáldastofu þátttöku Decoda frá Bandaríkjunum. Efnt var öðru sinni til síðkvöldstónleikaraðar á Húsinu á Ísafirði. Þar komu fram Valdimar Olgeirsson, Hjalti Þorkelsson, Skúli Mennski og Sigríður Thorlacius. Þrennir hádegistónleikar í Grunnskóla Ísafjarðar voru í boði í samstarfi við Háskólasetur Vestfjarða.
Það fór vel á því að lokatónleikar síðustu hátíðarinnar væri tileinkaðir minningu sellóleikarans og Ísfirðingsins Erlings Blöndal Bengtssonar en hann lést nokkrum vikum áður. Á tónleikunum í Ísafjarðarkirkju lék breski organistinn James McVinnie meðal annars tónlist J.S. Bach s en tónlist hans var Erlingi hugleikin.
Sérstök útgáfa 2015
Dagana 23.–25. júní 2015 komu góðir gestir til Ísafjarðar. Eftir áralangt samstarf hátíðarinnar við sendiráð Bandaríkjanna á Íslandi var komið á samband við New England Conservatory í Boston og skólahljómsveit þaðan, Youth Philharmonic Orchestra, kom til Íslands þetta sumar. Hljómsveitin hélt tónleika í íþróttahúsinu á Torfnesi. Einleikari á tónleikunum var Ari Vilhjálmsson, fyrrum nemandi við skólann. auk þess sem minni hópar buðu upp á ókeypis hádegistónleika í Grunnskólanum á Ísafirði. Nemendur úr skólahljómsveitinni gisti á ísfirskum heimilum og nutu aðstöðu í Menntaskólanum á Ísafirði.
2022: Hátíðin sýnir lífsmark
Vorið 2022 var tilkynnt um upprisu hátíðarinnar þegar efnt var til lítillar tónlistarhátíðar dagana 17.–19. júní. Tveir kennarar buðu upp á námskeið og fernir tónleikar voru á dagskrá hátíðarinnar. Kennararnir voru Sæunn Þorsteínsdóttir, sellóleikari, sem hafði verið haukur í hátíðarinnar á árum áður og James Laing, kontratenór, frá Englandi. Hvort um sig komu fram á einleikstónleikum auk þess sem píanóleikarinn Erna Vala Arnardóttir kom fram á einleikstónleikum. Hátín var sett með útitónleikum á Austurvelli á þjóðhátíðardaginn.
Að skipulagningu hátíðarinnar kom sem fyrr Greipur Gíslason og nú annar Ísfirðingur, Pétur Ernir Svavarsson.
Leiðarstjarna
Leiðarstjarna getur átt við um:
Dalmar
Dalmar er íslenskt karlmannsnafn.
Markasvarmi
thumb|Markasvarmi. Markasvarmi (Sphinx ligustri) er tegund mölflugu sem finnst um Mið-Evrópu. Markasvarmi er svokallaður vegna þess að hann og lirfurnar lifa á markarunnanum sem er algengasti gerðarunni M-Evrópu, en hann lifir einnig á dísarrunna, aski og jasmínu sem eru allt skyldar runnategundir. Markasvarminn er einnig algengur um S-Noreg.
Rökfræði
Rökfræði er undirgrein heimspekinnar sem fæst við gildi ályktana.
Tenglar
Erlendir
Keisaramörgæs
Keisaramörgæs (fræðiheiti: Aptenodytes forsteri) er stærst allra mörgæsa og eina mörgæsategundin sem makast um vetur á Suðurskautslandinu. Keisaramörgæsir éta aðallega átu og önnur krabbadýr, en einnig litla fiska og smokkfiska. Í sínu náttúrulega umhverfi lifa keisaramörgæsir yfirleitt í um 20 ár en geta orðið allt að 40 ára gamlar. Hæð kvendýra og karldýra er svipuð, þau geta náð allt að 122 sentimetra á hæð og vegið um 45 kíló. Keisaramörgæsin hefur ekki þá getu að fljúga, vængir þeirra virka frekar sem hreyflar í sjónum.
Útlit og einkenni
Líkamar keisaramörgæsa eru straumlínulaga sem gegnir þeim tilgangi að minnka viðnámið þegar þær synda. Sundfimi þeirra er talin einstök og ein sú besta á meðal fugla. Þær hafa fiður en vængir þeirra líkjast frekar bægslum eða hreifum heldur en fuglsvængjum. Keisaramörgæsin vegur um þrjátíu kíló og er 115 sentimetrar á hæð. Æxlunartímabilið þeirra er frá apríl til desember. Keisaramörgæsin er með litríkar fjaðrir í kringum háls og höfuð. Þær eru með gul eyrnabót sem blandast niður meðfram bringu þeirra. Talið er að til séu um 595 þúsund keisaramörgæsir í heiminum. Skyldasta fuglaætt þeirra er fýllinn.
Að lifa af
Keisaramörgæsir notast við líkamlegar aðlaganir og mikla samvinnu þeirra á milli í þeim tilgangi að komast af í þessum gríðarlegu erfiðum aðstæðum. Þarna á Suðurskautslandinu blása kaldir vindar sem mælast allt að mínus sextíu gráður á celcíus. Samvinnan þeirra blómstrar þegar köldustu vindar herja að þeim. Hópurinn allur safnar sér saman og hjúfrar sér saman til þess að forðast vindinn og einangra hitann. Þær skiptast síðan á, þær sem eru ystar fá að færa sig innar með tímanum og innri tekur við kuldanum. Keisaramörgæsir eyða heilu köldu vetrunum á opna ísnum við ekkert skjól. Þær meira að segja æxlast við þessi skilyrði. Kvendýrin verpa einu eggi og skilja það eftir. Í framhaldinu leggja þær af stað í veiðiferð út í ískaldan sjóinn. Þessar veiðiferðir geta endast allt upp í tvo heila mánuði. Þær þurfa að ferðast allavega fimmtíu mílur þegar loksins er náð opnu hafi. Þar veiða þær fiska, beitusmokk og ljósátu. Keisaramörgæsin getur kafað niður á 564 metra ofan í hafsdjúpin og haldið í sér andanum í allt að tuttugu mínútur.
Foreldrahlutverkið
Karldýrið heldur egginu á hita á meðan móðirin er á veiðum eftir mat. Það er einkennandi fyrir keisaramörgæsir að þeir sitja ekki á eggjunum heldur koma þeim fyrir ofan á klóm sínum til þess að vernda þau frá kalda klakanum og breiða feldinum þeirra yfir eggin til að veita hlýju. Á meðan þessum tveimur mánuðum stendur éta karldýrin ekkert og nærast því ekkert og nota því allt sem þeir eiga til að þrauka út þessa erfiðu bið. Þegar kvendýrin snúa aftur á ísinn eru þær með magann fullan af mat handa nýfædda unganum sínum. Um leið leggur karldýrið af stað í veiðiferð í leit af æti fyrir þá sjálfa. Mæðurnar halda ungum sínum á hita með feldinum sínum því annars myndi ungarnir deyja innan nokkra mínútna. Um sumartímann í desember bráðnar mestallur ísinn eða brotnar, þá eru ungarnir tilbúnir að synda og veiða sjálfstætt.
Rándýr sem veiða keisaramörgæsir
Hlébarðaselurinn er helsta dýrið sem veiðir keisaramörgæsir. Önnur rándýr eru sæljón og háhyrningar. Skúmar, pípunefir, og aðrir fuglar nærast á eggjum þeirra og geta stundum líka veitt mörgæsarunga.
Calandrinia
Calandrinia er stór ættkvísl blómstrandi plantna með yfir 100 tegundir. Þetta eru einærar og fjölærar jurtir með litskrúðug blóm. Þær eru frá Ástralíu, vestur Suður-Ameríku, og vestur Norður-Ameríku.
flokkun
Ættkvíslin Calandrinia var stofnuð 1823 af þýska grasafræðingnum Carl Sigismund Kunth. Hún var nefnd eftir Jean Louis Calandrini (1703–1758), svissneskum grasafræðingi.
Hastings Banda
thumb|right|Hastings Banda Dr. Hastings Kamuzu Banda (14. maí 1906 - 25. nóvember 1997) var fyrsti forseti og fyrrum einræðisherra í Malaví.
Calandrinia
flokkun
Hún telst nú til Montiaceae. Áður var hún talin til Portulacaceae.
Hastings Banda
Hastings Banda nam lækningar við Meharry Medical College í Tennessee og seinna við Edinborgar-háskóla til að öðlast lækningaréttar í breskum nýlendum. Við heimkomuna til Nyasalands (nú Malaví) fór hann í framboð gegn sambandsríki Ródesíu og Nýasalands (Central African Federation) og steypti því af stóli. Sambandsríkið lognaðist svo út af árið 1963. Malaví hlaut síðan sjálfstæði árið 1964. Hastings sjálfur valdi nafnið Malaví, en það kom upp frá kortalestri hans þar sem hann fann Maravi-vatn.
Hastings varð forsætisráðherra landsins 1. febrúar 1963, forseti landsins 1966 og útnefndi sig loks „Forseta til lífstíðar“ árið 1971. Hann ríkti fram að dánardegi 25. nóvember 1997 en þá lést hann á sjúkrahúsi í Suður-Afríku.
Calandrinia
Tegundir
Eftirfarandi tegundir eru viðurkenndar samkvæmt Kews Plants of the World Online:
Álftaneshreppur (Mýrasýslu)
Álftaneshreppur var hreppur í Mýrasýslu, kenndur við kirkjustaðinn Álftanes á Mýrum. Afmarkaðist hann af Álftá að vestan og Langá að austan.
Hinn 7. júní 1998 sameinaðist Álftaneshreppur Borgarbyggð, ásamt Borgarhreppi og Þverárhlíðarhreppi.
1501-1510
1501–1510 var 1. áratugur 16. aldar.
Infinite Stratos
IS (Infinate Stratos) er japönsk skáldsaga eftir Izaro Yumizuru. Sagan fjallar um Ichika Orimura sem er einn af þeim fáu strákum sem geta stjórnað hernaðartólinu Infinate Stratos. Hann er tekinn í hernaðarþjálfun í skóla þar sem meirihlutinn eru stelpur.
Petrína
Petrína er íslenskt kvenmannsnafn.
Þverárhlíðarhreppur
Þverárhlíðarhreppur var hreppur í uppsveitum Mýrasýslu, kenndur við sveitina Þverárhlíð.
Hinn 7. júní 1998 sameinaðist Þverárhlíðarhreppur Borgarbyggð, ásamt Álftaneshreppi og Borgarhreppi.
Salmann
Salmann er íslenskt karlmannsnafn.
Landafundatímabilið
thumb|right|[[Cantino-heimskortið frá 1502 er elsta kortið sem vitað er um sem sýnir landafundi Kólumbusar.]] Landafundatímabilið er tímabil í mannkynssögunni þegar Evrópubúar sigldu til stranda Afríku, Asíu, Ameríku og Eyjaálfu á stórum seglskipum og opnuðu með því nýjar verslunarleiðir. Landafundir Evrópumanna leiddu til stofnunar evrópsku nýlenduveldanna og sköpuðu grundvöll fyrir skiptin miklu milli nýja heimsins og gamla heimsins þegar nýjar tegundir jurta og dýra, fólk (þar á meðal þrælar), farsóttir og menning fluttust milli heimsálfanna. Á þessum tíma var jörðin kortlögð í heild sinni í fyrsta skipti.
Landafundatímabilið hófst með landkönnun Portúgala snemma á 15. öld og lauk á síðari hluta 17. aldar þegar Rússakeisari lagði Síberíu undir sig. Upphaflega var hvatinn fyrir ferðirnar sá að finna nýjar verslunarleiðir til Asíu og nýjar uppsprettur gulls og annarra góðmálma.
1511-1520
1511–1520 var 2. áratugur 16. aldar.
Geum talbotianum
Geum talbotianum er jurt af rósaætt frá suðurfjöllum Tasmaníu.
I. M. Pei
thumb|right|I. M. Pei, 2008 Ieoh Ming Pei (貝聿銘) (26. apríl 1917 – 16. maí 2019), þekktastur sem I. M. Pei, er kínversk-bandarískur arkitekt sem er talinn einn af síðustu meisturum módernískrar byggingarlistar. Hann vinnur með abstrakt form gerð úr steini, steypu, gleri og stáli. Hann er höfundur Louvre-pýramídans í París.
Maurice Rosy
Ferill
Rosy var ráðinn til Dupuis-forlagsins árið 1954 sem hugmyndasmiður og varð skömmu síðar listrænn stjórnandi þess. Hann og Yvan Delporte áttu einna stærstan þátt í velgengni Svals-tímaritsins á sjötta og sjöunda áratugnum. Hlutverk hans var einkum að aðstoða höfunda og teiknara við að ýta nýjum sagnaflokkum úr vör og oft veitti hann aðstoð við handritsgerð. Þannig hjálpaði hann teiknaranum Jean Roba að skapa sögupersónur sínar Boule og Bill og var handritshöfundur tveggja fyrstu bókanna. Þá var hann meðhöfundur Franquins í tveimur Svals og Vals-bókum: Burt með harðstjórann! og Hrakfallaferð til Feluborgar.
Rosy var aðalhöfundur tveggja myndasagnaflokka. Hann samdi fimm bækur á árunum 1967-87 um hundinn Attilla sem hafði mennska eiginleika og átti í höggi við útsmogna glæpamenn. Frá 1961-97 samdi hann sextán bækur um fangann Bobo og sífelldar, misheppnaðar strokutilraunir hans.
Kunnastur var hann þó fyrir þátt sinn í ritun sagnaflokksins um Tif og Tondu, en frá 1956-69 samdi hann tólf sögur um ævintýri félaganna. Hann kynnti meðal annars til sögunnar erkiþrjót sagnaflokkins, Monsieur Choc
1927
Á Íslandi
thumb|140px|Tage Ammendrup thumb|140px|Stephan G Stephansson
Erlendis
thumb|Volvo bifreið frá 1927 thumb|180px|Gabriel García Márquez thumb|180px|Bhumibol Adulyadej Taílandskonungur
Lyallia
Lyallia er ættkvísl plantna í Montiaceae. Einungis ein tegund er talin til hennar, púðaplantan Lyallia kerguelensis, sem er einlend á Kergeuleneyjum. Nánasti ættingi hennar er Hectorella caespitosa og er hún stundum talin til sömu ættkvíslar sem: Lyallia caespitosa.
News of the World
News of the World var breskt sunnudagsblað sem gefið var út af News Corporation. Dagblaðið var stofnað árið 1843 en útgáfu blaðsins var hætt 10. júní 2011 vegna þess að blaðið hafði stundað víðtækar símhleranir. Engar auglýsingar voru í síðustu útgáfu en góðgerðarsamtökum var boðið að auglýsa þeim að kostnaðarlausu.
Systurblað News of the World er The Sun. Greinar í blaðinu snérust oft um hneykslismál og stjörnur og það er talið slúðurblað.
Iriatherina werneri
Iriatherina werneri er tegund af regnbogafiskum. Einkennandi fyrir hana eru langir fallegir uggar, og er talin ein laglegasta regnbogafiskategundin.
Hún er frá hitabelti norður Ástralíu og Nýju-Gíneu, þar sem hún er í ferskvatni.
Tegundin verður að 5 sm löng, en það er án langs sporðuggans. Kyngreining er auðveld með að skoða uggana: karlar eru með lengri, skrautlegri ugga en kerlurnar. Þeir eru einnig með kröftugri liti. Við hrygningu er eggjunum dreift meðal smáblöðóttra plantna, og klekjast eftir 8–12 daga.
Tarja Halonen
thumb|right|Tarja Halonen Tarja Kaarina Halonen (f. 24. desember 1943) er finnskur stjórnmálamaður og var kjörinn 11. forseti Finnlands í febrúar árið 2000 og tók við embættinu þann 1. mars árið 2000. Hún var endurkjörin þann 29. janúar 2006 og sat til ársins 2012. Hún var fyrsti kvenkyns forseti Finnlands.
Halonen fæddist í Helsinki árið 1943. Hún útskrifaðist frá Háskólanum í Helsinki árið 1968 með meistaragráðu í lögfræði.
Iriatherina werneri
Í fiskabúrum
Þeir þrífast í búrum sem eru um 76 lítrar, hinsvegar eru 110 l. búr heppilegri. Þeir hafa það best þar sem þeir eru eina tegundin. Vegna munnsmæðar getur verið erfitt að fóðra þá. Þeir kjósa vatn sem er mjúkt til hóflega hart, lítið eitt súrt (pH 6.0–7.0), og um 23 – 29 C.
1521-1530
1521–1530 var 3. áratugur 16. aldar.
Rudolf Simek
thumb Rudolf Simek (f. 21. febrúar 1954 í Eisenstadt) er austurrískur textafræðingur og miðaldafræðingur, sem hefur m.a. fengist við germönsk og norræn fræði, og trúarbragðasögu.
Vatn
Vatn er ólífrænn lyktar-, bragð- og nær litlaus vökvi sem er lífsnauðsynlegur öllum þekktum lífverum, þrátt fyrir að gefa þeim hvorki fæðu, orku né næringarefni. Vatnssameindin er samsett úr tveimur vetnisfrumeindum og einni súrefnisfrumeind sem tengjast með samgildistengi og hefur efnaformúluna H2O. Vatn er uppistaðan í vatnshvolfi jarðar. Orðið „vatn“ á við um efnið eins og það kemur fyrir við staðalhita og staðalþrýsting.
Rudolf Simek
Rudolf Simek nam þýskar bókmenntir, heimspeki og kaþólska guðfræði í Háskólanum í Vínarborg, og varð síðan bókavörður og dósent þar. Hann hefur kennt við háskólana í Edinborg, Tromsø og Sydney.
Vatn
Í náttúrunni kemur vatn fyrir í nokkrum ólíkum efnafösum. Þar sem hiti og þrýstingur á yfirborði Jarðarinnar er tiltölulega nálægt þrípunkti vatns, kemur það fyrir sem fast efni, vökvi og gas. Það myndar úrkomu sem rigning og vatnsúða í þoku. Ský eru úr svífandi vatnsdropum og ískornum. Kristallaður ís getur fallið til jarðar sem snjór. Sem gas kemur vatn fyrir sem vatnsgufa.
Rudolf Simek
Frá 1995 hefur hann verið prófessor í germönskum fræðum við Háskólann í Bonn.
Vatn
Það eru 1,4 milljarðar km³ vatns á jörðinni sem þekja 71% af yfirborði hennar, aðallega í höfunum (um 96,5%). Lítið af vatni er að finna í grunnvatni (1,7%), bundið í jöklum og ísbreiðum við Grænland og Suðurskautslandið (1,7%), og sem ský og úrkoma (0,001%). Vatnið er á stöðugri hreyfingu í hringrás vatns með uppgufun, útgufun, rakaþéttingu, úrkomu og afrennsli.
Rudolf Simek
Ritverk (úrval)
Rudolf Simek er aðalritstjóri bókaflokksins Studia Medievalia Septentrionalia – (Rannsóknir í norrænum miðaldafræðum) – sem gefinn er út í Vínarborg.
Hann var (ásamt öðrum) ritstjóri tveggja afmælisrita Hermanns Pálssonar, en þeir störfuðu um tíma saman í Edinborg.
Vatn
Efnafasar
thumb|Vatnsdropi í fljótandi vatni. thumb|right|Ísklaki er kristallað vatn í föstu formi. thumb|right|Ský myndast þegar vatnsgufa þéttist í gufuhvolfinu. Vatn er fljótandi við stofuhita. Það frýs við 0 °C og suðumark þess er 100 °C við einnar loftþyngdar þrýsting. Eðlismassi vatns er háður hitastigi þess og er hann mestur þegar hitastig þess er 4 °C. Heitara vatn flýtur ofan á kaldara vatni, nema að hitastigið sé undir 4 °C, en þá flýtur kaldara vatn ofan á heitara. Þetta leiðir til þess að ísmyndun á sér stað við yfirborðið þegar vatn frýs. Ís er svo allmiklu eðlisléttari en vatn, þannig að hann flýtur ofan á. Vatn getur orðið undirkælt, það er að segja það getur haft hitastig undir frostmarki án þess að frjósa, en þá myndast stundum ís við botninn án þess að fljóta upp og kallast það botnstingull.
Við suðumark breytist vatnið úr fljótandi formi í loftkennt form, gufu. Þegar vatn sýður, myndast litlar gufubólur hvar sem vera skal í vökvanum, fljóta upp að yfirborði og eykst þá rúmmál þeirra á leiðinni upp vegna lækkandi þrýstings. Við yfirborðið opnast gufubólurnar og gufan sleppur út.
Hin þrjú form vatns, það er fast, fljótandi og loftkennt, geta verið öll til staðar í einu og haldið jafnvægi ef hitastigið er 0,01 °C (273,16 K). Þetta hitastig er þess vegna kallað þrípunktur vatns.
Lykt og bragð
Hreint vatn er oftast sagt vera bæði bragðlaust og lyktarlaust, þótt menn hafi skynfæri sem gera þeim kleift að finna fyrir vatni í munninum, og vitað er að froskar geta fundið lykt af því. Vatn (þar á meðal drykkjarvatn) er oftast með einhver uppleyst efni í sér sem geta gefið bæði lykt og bragð. Menn og önnur dýr hafa þróað skynfæri sem gera þeim kleift að meta drykkjarhæfi vatns, til að forðast vatn sem er of salt eða fúlnað.
Sjór og sjávarföll
Sjór inniheldur um 3,5% borðsalt að meðaltali, auk annarra steinefna í litlu magni. Sjór hefur ýmsa aðra efniseiginleika en ferskvatn. Hann frýs við lægri hita (um -1,9 ˚C) og þéttleiki hans eykst með lækkandi hita að frostmarki, í stað þess að ná hámarksþéttleika við hita sem er yfir frostmarki eins og hreint ferskvatn. Selta vatnsins í höfunum er breytileg, frá 0,7% í Eystrasalti að 4,0% í Rauðahafi. (Dauðahafið, sem er þekkt fyrir mjög hátt saltinnihald, er í raun saltvatn fremur en haf.)
Reading F.C.
Reading er enskt knattspyrnulið frá borginni Reading í Berkshire. Liðið spilar nú (2017-2018) í ensku meistaradeildinni en var hársbreidd að komast í ensku úrvalsdeildina þegar liðað tapaði fyrir Huddersfield Town árið 2017 í umspili um sæti þar. Jón Daði Böðvarsson og Gylfi Þór Sigurðsson hafa spilað með félaginu.
Páll Ísólfsson
Páll Ísólfsson (12. október 1893 – 23. nóvember 1974) var íslenskt tónskáld, orgelleikari, píanóleikari, hljómsveitarstjóri og söngstjóri. Páll gegndi fjölda starfa og var einn helsti forystumaðurinn í íslenskum tónlistarmálum á 20. öld.
Páll fæddist á Stokkseyri. Til Reykjavíkur kom hann árið 1908 og lærði tónlist hjá Sigfúsi Einarssyni. Hann lærði á orgel hjá Karl Straube í Leipzig (1913-18). Páll fór síðan til Parísar til frekara náms árið 1925 og nam þar hjá Joseph Bonnet. Að því loknu hóf Páll störf við tónlist á Íslandi. Hann varð forystumaður í íslensku tónlistarlífi um áratugi og orgelsnillingur. Páll var stjórnandi Lúðrasveitar Reykjavíkur frá 1924-1936 og skólastjóri Tónlistarskólans í Reykjavík 1930 til 1957. Hann var organisti Fríkirkjunnar í Reykjavík 1926-1939 og síðan við dómkirkjuna í Reykjavík frá 1939-1967.
Dóttir Páls var Þuríður Pálsdóttir sópransöngkona.
Íslensku bókmenntaverðlaunin
Íslensku bókmenntaverðlaunin eru verðlaun sem veitt eru þremur bókum ár hvert. Árið 2013 bættist þriðji flokkurinn við, flokkur íslenskra barnabóka. Áður höfðu verðlaunin verið veitt í tveim flokkum, flokki fagurbókmennta og í flokki fræðirita og rita almenns efnis. Verðlaunin voru sett á stofn af Félagi íslenskra bókaútgefenda í tilefni af hundrað ára afmæli félagsins árið 1989. Fimm bækur eru tilnefndar í hverjum flokki og eru tilnefningarnar kynntar í byrjun desember en verðlaunin sjálf eru ekki veitt fyrr en í janúar. Vegna þess að tilnefningarnar koma í miðju jólabókaflóðinu eru þær mikið notaðar við markaðssetningu þeirra bóka sem þær hljóta.
Val bóka sem tilnefndar eru fer þannig fram að Félag íslenskra bókaútgefenda skipar dómnefndir í hvorum flokki sem velja úr þeim bókum sem lagðar eru fram til tilnefningar af bókaútgefendum. Lokadómnefnd er skipuð af formönnum dómnefnda og einum sem forseti Íslands tilnefnir og er sá jafnframt formaður dómnefndar.
Salmar
Salmar er íslenskt karlmannsnafn.
Stanford-háskóli
thumb|right|240px|háskólasvæðið séð úr lofti. Stanford-háskóli (Leland Stanford Junior University, þekktari sem Stanford University eða einfaldlega Stanford), er einkarekinn rannsóknarháskóli í Kaliforníu. Skólinn er í Silicon Valley í Santa Clara sýslu, 60 km suðaustur af San Francisco og um 36 km norðaustur af San José. Skólinn var stofnaður árið 1891.
Við skólann kenna tæplega 1800 kennarar en nemendur eru á 7. þúsund í grunnnámi og rúmlega 8 þúsund í framhaldsnámi. Fjárfestingar skólans nema 15,2 milljörðum bandaríkjadala en skólinn er þriðja ríkasta menntastofnun Bandaríkjanna á eftir Harvard og Yale.
Viðskiptavild
Viðskiptavild er hugtak í viðskiptafræði sem vísar til huglægra eigna fyrirtækis, þ.e. það fjárhagslega verðmæti sem felst t.d. í því að eiga hóp fastra viðskiptavina.
Við mat á verðmæti fyrirtækja eru fjármunir ávallt metnir skv. kostnaðar- eða markaðsverði. Skýring á þessu umframverðmæti getur legið í góðu orðspori fyrirtækisins, þekktra vörumerkja þess, vel uppbyggðs innra skipulags, góðum samböndum við verkalýðsfélög eða félagasamtök, góðu lánstrausti og viðskiptasamböndum.
Viðskiptavild er hluti af óefnislegum eignum fyrirtækja. Hún verður til þegar fyrirtæki kaupir annað félag í rekstri og greiðir fyrir hærri upphæð en bókfærð eigið fé félagsins er. Bókfært eigið fé fyrirtækis er í raun eignir þess að frádregnum skuldum.
Í sem einfaldastri mynd má ímynda sér félag sem á húsnæði sem kostar tíu miljónir króna, en skuldar þrjár miljónir í húsnæðinu. Eigið fé þess er þá sjö miljónir króna. Ef fyrirtæki borgar hærra verð fyrir annað félag en eigið fé þess, þarf að gera grein fyrir mismuninum á verðinu sem greitt var og því sem kalla má raunverulegt verðmæti félagsins, eigin fé þess, í bókhaldinu. Það er gert með því að skrá mismuninn sem viðskiptavild í bókhaldi félagsins.
Eitt þekktasta dæmi þess að fyrirtæki hafi verið keypt dýrum dómi sökum viðskiptavildar var þegar bandaríski matariðnaðarrisinn Kraft var keyptur fyrir 11,8 milljarða Bandaríkjadala árið 1989 af tóbaksfyrirtækinu Philip Morris. Tilboðið var margfalt hærra en markaðsverð fyrirtækisins og endurspeglaði huglægt mat á andvirði Kraft vörumerkisins sem kom fyrst á markað árið 1923.
Ísland
Í ræðu sinni á ársfundi Seðlabankans 30. mars 2007 varaði Davíð Oddsson seðlabankastjóri við því að bókfærð viðskiptavild fyrirtækja skráð í Kauphöll Íslands í lok árs 2006 hefði numið 500 milljörðum kr. og dæmi væru um að viðskiptavild væri meira en helmingur bókfærðra eigna. Í mars 2014 tilkynnti Skipti, móðurfélag Símans tapi á árinu 2013, þar af 14 milljarða virðisrýrnun viðskiptavildar.
1531-1540
1531–1540 var 4. áratugur 16. aldar.
Þórður Jónsson helgi
Þórður Jónsson helgi – eða Þórður góðimaður – (um 1340 – 1385) var íslenskur alþýðumaður sem talinn var heilagur maður eftir að hann var tekinn af lífi.
Faðir Þórðar var e.t.v. Jón Pétursson (d. 1355), móðir ókunn. Þórður er talinn hafa búið á Barðaströnd.
Á jólum árið 1385 reið Guðmundur Ormsson sýslumaður frá Skarði á Skarðsströnd heim til Þórðar og tók hann höndum. Hann var síðan höggvinn á Krosshólum, eftir dómi Orms Snorrasonar sýslumanns á Skarði. Bein hans voru grafin upp 1389 og flutt í Stafholt í Borgarfirði, „í kirkjugarð, eftir skipan officialis og samþykki allra lærðra manna, og hyggja menn hann helgan mann“. Íslenska kirkjan mun skv. þessu að einhverju leyti hafa viðurkennt Þórð sem dýrling, en fyrst og fremst var um alþýðuhreyfingu vestanlands að ræða. Þórður var talinn góður til áheita.
Gatan Þórðarsveigur í Grafarholtshverfi í Reykjavík, er kennd við Þórð góðamann. Allmörg örnefni í Borgarfirði, á Mýrum og víðar, eru sennilega dregin af nafni Þórðar góðamanns.
Örfirisey (landslagsþáttur)
Örfirisey er eyja sem breytist í tanga á fjöru en sýnist á flóði vera eyja - það er að grandinn fer undir á flóði og sést ekki. Gott dæmi um örfirisey er Grótta á Seltjarnarnesi. Örfirisey í Reykjavík var fyrir landfyllingu um miðja 20. öld ágætt dæmi um slíkt hið sama, og heitir þess vegna svo.
Orðið „örfiri“ þýðir fjara (í merkingunni „flóð og fjara“).
Barbaríið
thumb|right|Sjóorrusta milli [[freigáta|freigátunnar HMS Mary Rose og sjö alsírskra sjóræningjaskipa 1669.]] Barbaríið var hugtak sem Evrópubúar frá 16. - 19. öld notuðu yfir strandhéruð þess lands, þar sem í dag eru ríkin Marokkó, Alsír, Túnis og Líbýa, allt fram á 19. öld. Nafnið er dregið af heiti Berba, íbúa Norður-Afríku. Enska hugtakið "Barbary" (og önnur afbrigði: Barbaria, Berbérie, o.fl.) átti við um öll lönd Berba, þar með talin héruð langt inni í landi. Þetta er greinilegt í landafræðilegum og pólitískum kortum sem gefin voru út frá 17. og fram á 20. öld. Nafnið er einkum notað í tengslum við þrælasölu og sjórán sem barbarískir sjóræningar og barbarískir þrælasalar stunduðu frá strönd Norður-Afríku. Þeir réðust á skip og byggð svæði við Miðjarðarhafið og Norður-Atlantshafið og tóku til fanga og seldu þræla eða vörur frá Evrópu, Ameríku og Afríku sunnan Sahara. Þrælarnir og vörurnar voru seld um allt Ottómanaveldið eða til Evrópubúa sjálfra.
Monte Carlo (aðgreining)
Monte Carlo getur átt við eftirfarandi:
Virginíuháskóli
thumb|right|The Rotunda í Virginíuháskóla. Virginíuháskóli (University of Virginia, U.Va., eða UVA) er almenningsháskóli í Charlottesville í Virginíu, sem Thomas Jefferson stofnaði og hannaði árið 1819. Hann var fyrsti bandaríski háskólinn sem bauð upp á nám í greinum eins og arkitektúr, stjörnufræði og heimspeki og var einnig fyrstur til að greina að menntun og kirkju. Verkfræðiskóli háskólans var fyrsti verkfræðiskólinn í Bandaríkjunum sem var tengdur háskóla.
Virginíuháskóli er eini háskólinn í Norður-Ameríku sem er flokkaður með heimsminjum af UNESCO, sem segir skólann hafa framúrskarandi menningarlegt mikilvægi fyrir sameiginlega arfleifð mannkyns. Skólinn deilir heiðrinum með heimili Jeffersons, Monticello, sem er skammt frá.
Við skólann kenna rúmlega 2000 kennarar og þar nema á 14. þúsund grunnnemar og á 7. þúsund framhaldsnemar. Fjárfestingar skólans nema 3,6 milljörðum bandaríkjadala.
Markverðir nemendur
Meðal fólks sem hefur numið við skólann má nefna Edgar Allan Poe, Walter Reed, Georgia O'Keeffe, Richard Byrd, Francis Collins, Katie Couric, Tina Fey, Ralph Wilson og Stephen Malkmus.
Ýmsir stjórnmálamenn hafa numið við skólann. Til dæmis má nefna Woodrow Wilson, 28. forseta Bandaríkjanna, Robert F. Kennedy, Ted Kennedy og Javier Solana.
Crocus vallicola
Crocus vallicola er tegund af sverðliljuætt sem var lýst af Herb.
Norska úrvalsdeildin
Norska úrvalsdeildin eða Eliteserien er efsta deildin í Noregi. Deildin var stofnuð árið 2017 og fyrir þann tíma var hún kölluð Tippeligaen. Sigurvegari deildarinnar eru norskir meistarar.
Keppnin
16 lið keppa í deildinni. Tímabilið byrjar í mars og endar í október. Hvert lið spilar við hvort annað tvisvar, einu sinni með heimaleik og einu sinni með útileik, í 30 leikjum alls. Tvö neðstu lið deildarinnar falla í 1. divisjon og tvö efstu lið úr 1. divisjon koma í þeirra stað. Þriðja neðsta liðið í norsku úrvalsdeildinni spilar umspilsleik gegn liði í 1.divisjon.
Tengil
https://www.eliteserien.no/
Happy Tree Friends
Happy Tree Friends er stuttir teiknimyndasöguþættir á Flash-formi sem gerðir voru af  Kenn Navarro, Aubrey Ankrum og Rhode Montijo. Teiknimyndirnar byggjast á svartri kímni og ofbeldi og í hverri mynd deyr ein eða fleiri sögupersóna á hrottafenginn hátt. Það er næstum ekkert tal í sögunum, sögupersónur tjá sig með umli og hljóðum. Sjónvarpsútgáfa af þáttunum kom út árið 2002. Sögusvið þáttanna er oft í skógum Norður-Ameríku. Aðalpersónurnar Cro-Marmot, Cub, Cuddles, Disco Bear, Flaky, Flippy, Giggles, Handy, Lifty, Lumpy, Mime, Mole, Nutty, Petunia, Pop, Russell, Shifty, Sniffles, Splendid og Toothy eru allar frá Bandaríkjunum  og Buddhist Monkey er frá Kína. Allar sögupersónur eru teiknaðar á einfaldan og fallegan hátt eins og myndir fyrir smábörn. Margar þeirra hafa íkornaskögultennur þegar þær brosa og allar nema Lumpy og Sniffles hafa sams konar ljósrautt hjartalaga nef. Augu margra persónanna eru eins og augu voru teiknuð í gömlum teiknimyndum. Í byrjun hverrar sögu eru sögupersónur í hversdagslegum aðstæðum sem svo breytast í ofbeldi sem oftast stafar af óheppni, slysum eða verkfærum. Hver þáttur byrjar með kynningu þar sem eitthvað er skrifað eins og í barnabók og svo fylgir með eitthvert heilræði sem er andstæða við það ofbeldi sem síðar kemur fram í þættinum. Hver þáttur er vanalega innan við þrjár mínútur.
3. nóvember
3. nóvember er 307. dagur ársins (308. á hlaupári) samkvæmt gregoríska tímatalinu. 58 dagar eru eftir af árinu.
Petrónella
Petrónella er íslenskt kvenmannsnafn.
Rauða torgið
thumb|right|250px|Rauða torgið Rauða torgið (á rússnesku: Красная площадь, umritun: Krasnaja plostjad) er torg fyrir austan við Kreml í Moskvu í Rússlandi.
Phyllostachys virella
Phyllostachys virella er harðgerður skriðull bambus með stöngla sem eru tiltölulega gildir miðað við hæð og með með daufri lykt sem minnir á sandalvið.
Lýsing
Þessi bambus getur orðið allt að 9 m hár með allt að 5 sm gilda stöngla. Nýir stönglar eru grænir og fölna með aldrinum, liðirnir eru algrænir og verða síðar hvítleitir við þroska. Áþekkt Phyllostachys atrovaginata, þá kemur ilmur sem líkist sandalviði þegar stönglarnir eru núnir.
Útbreiðsla
Þessi bambus vex á heittempruðum til tempruðum svæðum og þolir lágan hita betur en flestar aðrar bambustegundir. Náttúruleg útbreiðsla í Kína er í Zhejiang hérði.
Nafn
Kínverska heitið útleggst "Grænhúðar Bambus" eða "Dongyang Grænhúðar Bambus" , Dongyang er borg/hérað í miðju Zhejiang fylki.
Damjan
Damjan er íslenskt karlmannsnafn.
Blásveifa
Blásveifa (fræðiheiti: Platycheirus albimanus) er holarktísk sveifflugutegund, og finnst einnig á Íslandi.
Byggðastofnun
Byggðastofnun er sjálfstæð ríkisstofnun sem sett var á fót 1985 til að vinna að eflingu byggðar og atvinnulífs á landsbyggðinni. Stofnunin undirbýr, skipuleggur og fjármagnar byggðarverkefni og veitir lán til að treysta byggð, efla atvinnu og stuðla að nýsköpun í atvinnulífi. Byggðastofnun sem er fjármögnuð með fjárframlögum frá ríkinu er á Sauðárkróki.
Hlutverk og starfssemi
Hlutverk Byggðastofnunar er að efla byggð og atvinnulíf með sérstakri áherslu á jöfnun tækifæra allra landsmanna til atvinnu og búsetu. Í samræmi við þetta hlutverk undirbýr, skipuleggur og fjármagnar stofnunin uppbyggingarverkefni á landsbyggðinni og veitir lán með það að markmiði að treysta byggð, efla atvinnu og stuðla að nýsköpun í atvinnulífi. Fjármögnun verkefna er oft í samstarfi við aðra.
Mikilvægur þáttur í starfssemi Byggðastofnunar er að fylgist með þróun byggðar í landinu, m.a. með gagnasöfnun og rannsóknum. Samkvæmt lögum um byggðaáætlun og sóknaráætlanir vinnur Byggðastofnun að stefnumótandi byggðaáætlun fyrir allt landið í samráði við samgöngu- og sveitarstjórnarráðuneyti. Þar er gerð grein fyrir ástandi og horfum í þróun byggðar í landinu og sett fram markmið og stefna ríkisstjórnar í byggðamálum á hverju tíma.
Þorgerður Ingólfsdóttir
Þorgerður lauk stúdentsprófi frá Menntaskólanum í Reykjavík árið 1963, tón­mennta­kenn­ara­prófi frá Tón­list­ar­skól­an­um í Reykja­vík og nam tón­vís­indi og kór­stjórn á meist­ara­stigi við Uni­versity of Ill­in­o­is í Banda­ríkj­un­um. Hún hef­ur einnig stundað tón­list­ar­nám í Aust­ur­ríki, Bretlandi, Ísra­el, Nor­egi og Sviss og nam auk þess guðfræði við Há­skóla Íslands.
Þorgerður hefur haldið tónleika víða um heim með Hamrahlíðarkórunum og hefur lagt ríka áherslu á að kynna íslenska tónlist. Hún var aðalstjórnandi æskukórsins Radda Evrópu sem var viðamesta samstarfsverkefni menningarborga Evrópu árið 2000. Kórinn hélt tónleika um alla Evrópu og frumflutti m.a. tónverkið „...which was the son of“ eftir eistneska tónskáldið Arvo Pärt en verkið er tileinkað Þorgerði.
Hún hefur hlotið margvíslega viðurkenningu fyrir störf sín og list þ.á m. riddarakross Hinnar íslensku fálkaorðu árið 1985 og stórriddarakross konunglegu norsku heiðursorðuna. Árið 2018 var Þorgerður útnefnd heiðursborgari Reykjavíkurborgar. Þorgerður hefur tekið þátt í alþjóðlegu samstarfi á sviði tónlistar og situr í ráðgjafanefnd Europa Cantat kórahátíðarinnar, hún á sæti í dómnefnd Ólympíuleikanna í kórtónlist og er fulltrúi Íslands í norrænu tónlistarnefndinni, Nomus.
César Cielo
thumb|right|César Cielo á verðlaunaafhendingu á [[Sumarólympíuleikarnir 2008|Sumarólympíuleikunum 2008]] César Augusto Cielo Filho (fæddur 10. janúar 1987 í Santa Barbara d'Oeste, São Paulo) er brasilískur sundmaður. Hann hefur sérhæft sig í að synda stystu skriðsundssprettina, s.s. 50 og 100 metra. 16. ágúst 2008 vann hann gullverðlaun í 50 metra skriðsundi á ólympíuleikunum 2008 í Peking. Var það fyrsta ólympíugull Brasilíu í sundi. Í undanrásum setti hann nýtt ólympíumet, bætti það í undanúrslitum og var 0,2 sekúndum frá nýju heimsmeti í úrslitunum.
Læsivarðar bremsur
Læsivarðar bremsur eða ABS bremsur er öryggiskerfi í bifreiðum sem gerir hjólum bílsins kleift að halda veggripi við bremsun, án þess að hjólin læsist eða bíllinn skrensi stjórnlaust. ABS bætir stjórn bílsins og minnkar bremsuvegalengd bæði í hálku og á þurrum vegi.
César Cielo
César Cielo stundar nám við Auburn University í Auburn í Alabama og keppir með liði skólans, „Auburn Tigers“. Í heimalandinu syndir hann fyrir Esporte Clube Pinheiros.
Geum molle
Geum molle er jurt af rósaætt frá suðaustur Evrópu. Henni svipar til sóldalafífils.
Allsherjarþing Sameinuðu þjóðanna
thumb|right|Allsherjarþing S.þ. að störfum. Allsherjarþing Sameinuðu þjóðanna er ein af sextán helstu stofnunum Sameinuðu þjóðanna (S.þ.), þar hafa öll aðildarríki jafnan rétt. Hlutverk allsherjarþingsins, sem er skilgreint í kafla fjögur í Stofnsáttmála Sameinuðu þjóðanna, er að: ákveða fjárútlát fyrir S.þ., kjósa hina tíu meðlimi Öryggisráðsins sem ekki hafa fastasæti, fara yfir skýrslur frá öðrum undirstofnunum S.þ. og samþykkja ályktanir.
Allsherjarþingið kemur saman einu sinni á ári. Þingið hefst þriðja þriðjudag í september og varir fram í desember. Sérstök þing er hægt að halda á öðrum tímum ársins og neyðarfundi eftir því sem þörf krefur. Þinginu stýrir forseti, sem kosinn er af aðildarríkjunum á ný á hverju ári, eða aðalritari S.þ.
Þegar kemur að þýðingarmiklum málum, það er málum sem varða: heimsfrið og öryggi, kosningu til öryggisráðsins, kosning meðlima í efnahags- og félagsmálaráðið, inntaka nýrra meðlima í S.þ, afnám til bráðabirgða á réttindum og sérréttindum, sem fylgja þátttöku, brottrekstur meðlima og mál varðandi fjárhagsáætlanir þarf ⅔ hluta atkvæða til samþykkis tillögu. Eins og áður hefur komið fram hefur hvert aðildarríki eitt atkvæði. Í öðrum málum nægir meirihluti.
Monte Carlo
thumb|Mónakó spilavítið í Monte Carlo. thumb|Monte Carlo hverfið. Monte Carlo er mjög ríkt hverfi í borgríkinu Mónakó, þekkt fyrir spilavíti sín, glamúr, og það að frægt fólk virðist una sér vel þar. Um 30.000 íbúar eru þar með fasta búsetu (áætlað 1990).
Monte Carlo hýsir stærstan hluta af Circuit de Monaco kappakstursbrautinni, en á henni fer Monaco Grand Prix keppnin fram í Formúlu-1 kappakstri. Einnig fara heimsmeistarakeppnir í hnefaleikum (Monte Carlo meistararnir), tískusýningar og ýmsir aðrir viðburðir fram í Monte Carlo. Áratugum saman hafa konungsfólk, kvikmyndastjörnur og meðalmenni heimsótt Monte Carlo.